കീഴ്പേരൂര് ഏലായില്കൊയ്യാന് പാകമായ പാടത്ത് വെള്ളം കയറി കിളിമാനൂര് : കീഴ്പേരൂര് ഏലായിലെ ഏക്കര് കണക്കിനു നെല്കൃഷി വെള്ളം കയറി നശിക്കുന്നു. കൊയ്യാന് പാകമായിക്കിടന്ന ഏലായിലെ നെല്ലാണ് തുടര്ച്ചയായി പെയ്ത കനത്ത മഴയില് വെള്ളം കയറി നശിക്കുന്നത്.നഗരൂര് പഞ്ചായത്തില് നെല്കൃഷിയുള്ള വലിയ പാടശേഖരമാണ് കീഴ്പേരൂര് ഏല. കീഴ്പേരൂര് ആറ്റുപുറംവെള്ളാപ്പള്ളികിഴക്കതില് വരെയുള്ള തെക്കുംഭാഗം ഏലായില് 25 ഏക്കറിലും കീഴ്പേരൂര്കൊല്ലംവിളാകം ഏലായില് 25 ഏക്കറിലുമാണ് നെല്കൃഷിയുള്ളത്. പണം പലിശയ്ക്കെടുത്തും കടംവാങ്ങിയുമൊക്കെ കൃഷിയിറക്കിയവര് ദുരിതത്തിലും കടത്തിലുമായി.തെക്കുംഭാഗം ഏലായില് മഴ കനക്കും മുന്പ് കൊയ്തെങ്കിലും കൊല്ലംവിളാകം ഏലായില് കൊയ്യാനായില്ല. കീഴ്പേരൂര് ഏലാതോട് കര കവിഞ്ഞതോടെ മേഖലയിലെ വയലുകള് പൂര്ണമായും വെള്ളത്തിലായി.The post കീഴ്പേരൂര് ഏലായില്കൊയ്യാന് പാകമായ പാടത്ത് വെള്ളം കയറി first appeared on MalayalamExpressOnline.